**הליגה הראשונה של מונטנגרו** (במונטנגרית: **Prva crnogorska fudbalska liga**) היא ליגת הכדורגל הבכירה במונטנגרו. הליגה הוקמה בשנת 2006, במקביל להקמת ליגת העל הסרבית, עם התפרקות סרביה ומונטנגרו והקמת מונטנגרו העצמאית. לפני כן שיחקו הקבוצות המונטנגריות בליגת העל של סרביה ומונטנגרו, ועד שנת 1992 שיחקו בליגת העל היוגוסלבית.

בליגה מתמודדות 10 קבוצות אשר משחקות ביניהן ארבעה סיבובים, ובסך הכל 36 מחזורים, כאשר בתום כל עונה זוכה הקבוצה המדורגת במקום הראשון באליפות מונטנגרו ומעפילה למוקדמות ליגת האלופות, והקבוצות שסיימו במקומות 2–3 מעפילות למוקדמות הליגה האירופית. הקבוצה שסיימה במקום האחרון יורדת לליגת המשנה, והקבוצות שסיימו במקומות 8–9 מתמודדות בפלייאוף מול הקבוצות שסיימו במקומות 2–3 בליגת המשנה.

הקבוצות בליגה
-------------

להלן הקבוצות המתמודדות בליגת העל המונטנגרית בעונת 2022/2023:

| קבוצה | עיר | אצטדיון | מספר מושבים |
| --- | --- | --- | --- |
| בודוצ'נוסט פודגוריצה | פודגוריצה | סטאדיון פוד יוריקום | 15,230 |
| דצ'יץ' | טוזי | סטאדיון טוצקו פולייה | 2,000 |
| איסקרה דנילובגראד | דנילובגראד | אצטדיון בראצ'ה ולשביץ' | 2,500 |
| ג'זרו | פלאב | סטאדיון פוד ראקינום | 2,500 |
| פטרובאץ' | פטרובאץ' | סטאדיון פוד מלים ברדום | 1,630 |
| רודאר | פלייבליה | סטאדיון פוד גולביניום | 5,140 |
| סוטייסקה ניקשיץ' | ניקשיץ' | סטאדיון קראץ' ביסטריצה | 5,214 |
| מורנר | בר | אצטדיון טופוליקה | 2,500 |
| ג'ניסטיבו ביילו פולה | ביילו פולה | אצטדיון ביילו פולה | 5,000 |
| ארסנל טיווט | טיווט | אצטדיון יו פארקו | 2,000 |

היסטוריה
--------

### 1922 - 1940

כחלק מממלכת יוגוסלביה המועדונים המונטנגרים שיחקו בליגה שנקראת "אליפות הכדורגל של מונטנגרו" ("**Prvijenstvo Zetske i Primorske banovine**") והייתה חלק מליגות הכדורגל המחוזיות של יוגוסלביה והיו מתחת לליגה היוגוסלבית הקדומה.

בשנים 1922 ועד 1930 הייתה הליגה מהדרגה השלישית ביוגוסלביה שממנה עלו הקבוצות שלה לליגת המשנה היוגוסלבית. בתקופה זו שוחקו 2 אליפויות בכל עונה: אליפות חורף ואליפות קיץ. האלופות בולטות בשנים אלו היו SK קרנוגוראץ' צטיניה, GSK בלשיץ' פודגוריצה (5 אליפויות מחוזיות כל אחת) ופ.ק. לובצ'ן צטיניה (4 אליפויות מחוזיות).

בין השנים 1930 ועד 1940 נקראה התחרות הבחירה במדינה "אליפות הכדורגל של התת-התאחדות של צטיניה" (במקור: "**Prvijenstvo Cetinjskog nogometnog podsaveza**") והייתה ליגת המשנה של הליגה היוגוסלבית הראשונה ממנה עלו לליגה הראשונה. קרנוגוראץ' צטיניה המשיכה להיות הקבוצה המובילה עם 5 אליפויות מחוזיות בעשור, אחרי בלטו בודוצ'נוסט פודגוריצה (4 תארים מחוזיים), GSK בלשיץ' פודגוריצה עם 2 כאלה, ולובצ'ן צטיניה וארסנל טיווט עם אליפות אחת כל אחת.

בזמן שקרנוגוראץ' ובלשיץ' שיחקו בכל העונות, נמנע מבודוצ'נוסט ולובצ'ן להשתתף בליגה של 1935 בגלל ששניהן מזוהות כקבוצות של מעמד הפועלים והורכבו מפועלים, מה שנאסר על ידי ממלכת יוגוסלביה.

| טבלת אליפויות מחוז מונטנגרו (1922 - 1940) |
| --- |
| קבוצה | עיר | אליפויות | שנות זכייה |
| קרנוגוראץ' | צטיניה | 10 | 1922, 1923, 1924, 1928 (קיץ), 1929 (חורף), 1931 (קיץ), 1931 (חורף), 1931 (קיץ), 1936, 1938 |
| בלשיץ' | פודגוריצה | 7 | 1926, 1927 (קיץ), 1929 (קיץ), 1929 (קיץ), 1930 (קיץ), 1930 (חורף), 1939, 1940 |
| לובצ'ן | צטיניה | 5 | 1925 (קיץ), 1925 (חורף), 1927 (קיץ), 1928 (חורף), 1935 |
| בודוצ'נוסט | פודגוריצה | 4 | 1932 (חורף), 1933 (קיץ), 1933 (חורף), 1934 |
| ארסנל | טיווט | 1 | 1937 |

### אחרי מלחמת העולם השנייה ועד התפרקות יוגוסלביה (1946 - 1992)

אחרי מלחמת העולם השנייה ועם היווצרות הרפובליקה הפדרלית הסוציאליסטית של יוגוסלביה, מערכת הליגות היוגוסלבית עברה רפורמה ונוצרה ליגת העל היוגוסלבית שהייתה הליגה הבכירה ביוגוסלביה. הקבוצות המונטונגריות הורשו להשתתף בליגות אלה דרך הליגה של רפובליקת מונטנגרו שהייתה אחת ממספר ליגות משנה אזוריות שהזינו את הליגה היוגוסלבית הבכירה - שם נערכה האליפות הארצית.

הקבוצות הבולטות ביותר ממונטנגרו שאף השתתפו בליגת העל היוגוסלבית היו FK בודוצ'נוסט, וFK סוטייסקה. בודוצ'נוסט הייתה ממייסדות הליגה היוגוסלבית ושיחקה בעונת הבכורה של 1946/1947. במשך רוב שנים אלו בודוצ'נוסט שיחקה בליגה היוגוסלבית וייצגה את מונטנגרו, בעוד סוטייסקה עלתה וירדה לסירוגין מהליגה היוגוסלבית. עוד קבוצה בולטת הייתה FK לובצ'ן שהגיעה לפלייאוף העלייה לליגה הבכירה אך לא הצליחה להעפיל. הישג השיא של כלל המועדונים בליגה זו הייתה בשנים 1949, 1979 ו-1981 אז השיגה בודוצ'נוסט את המקום השישי בליגת העל היוגוסלבית.

### הקמת ליגת העל של סרביה ומונטנגרו ועד התפצלות סרביה ממונטנגרו (1992 - 2006)

 ערך מורחב – **ליגת העל של סרביה ומונטנגרו**  

בשנת 1992 הפכה ליגת העל היוגוסלבית ל-ליגת העל של הפדרציה של יוגוסלביה ("*Prva savezna liga"* או המרידיאן סופרליגה) ושוחקה מאז עם המועדונים מסרביה ומונטנגרו ביחד.

אלופת הליגה העפילה לסבבי המוקדמות של ליגת האלופות של אופ"א, בעוד המקומות השני והשלישי והזוכה בגביע המדינה שיחקו בגביע אופ"א. המועדונים שסיימו במקומות האחרונים ירדו לשתי הליגות המחוזיות השניות בהתאם לרפובליקה ממנה הגיעו: הליגה השנייה של סרביה ("***Druga savezna liga Srbija**"*) או הליגה השנייה של מונטנגרו ("***Druga savezna liga grupa Crna Gora**"*).

בשנת 2002, שינתה "הפדרציה הפדרלית יוגוסלביה" את שמה ל"סרביה ומונטנגרו", והליגה נקראה בשמה המוכר יותר "הליגה הראשונה של סרביה ומונטנגרו" בין 2002 ועד לפירוקה בשנת 2006. בשנת 2006 נפרדו סרביה ומונטנגרו והקימו את הליגות הבכירות שלהן (ה"סופר ליגה הסרבית" ו"הליגה המונטנגרית הראשונה"). הסופרליגה הסרבית הוכרזה רשמית כממשיכה של הליגה הראשונה של "הפדרציה של יוגוסלביה" ו"סרביה ומונטנגרו".

בסך הכל השתתפו 41 מועדונים בליגה זו בין השנים 1992 - 2006, מתוכם 34 מסרביה, 6 ממונטנגרו ואחד מבוסניה והרצגובינה (בוראץ באניה לוקה התבסס זמנית בסרביה בראשית שנות ה-90). המועדונים המונטנגרים בליגה זו שכללו את: בודוצ'נוסט, סוטייסקה, FK רודאר, מוגרן, זטה, קום וג'דנייסטיבו ביידו פולה, לא הצליחו להתרומם בליגה זו והישג השיא הוא המקום השלישי של זטה בעונת 2004/2005.

### לאחר התפצלות מסרביה ועצמאות מונטנגרו (2006 ואילך)

ב-2006 אחרי משאל העם המוצלח והתפצלות מסרביה, הוקמה ליגת העל של מונטנגרו כליגה הבכירה במדינת מונטנגרו הטרייה. בעונת הבכורה התאחדו מספר מועדונים ששיחקו בליגת העל של סרביה ומוטנגרו לכדי 3 קבוצות, ובנוסף ל-7 קבוצות שהגיעו מליגת המשנה של מונטנגרו, ועוד שני מועדונים שהגיעו מהליגה השלישית שנקראה "ליגת הרפובליקה של מונטנגרו", יצרו ליגת על בת 12 קבוצות.

בתקופה שבין 2006 ועד 2017 הליגה כללה 12 מועדונים, ששיחקו 33 מחזורים בעונה (ב-3 סיבובים). הקבוצה שסיימה במקום הראשון הייתה אלופה והעפילה לתחרות בליגת האלופות, בעוד הקבוצה במקום ה-12 ירדה ליגה, כאשר המקומות ה-10 וה-11 נלחמו על הירידה במשחקי מבחן.

החל מעונת 2017/2018 מספר הקבוצות בליגת העל הופחת ל-10 משתתפות, הקבוצה במקום העשירי יורדת אוטומטית לליגת המשנה, והקבוצות במקום השמיני והתשיעי נלחמות ביניהם על ההישארות בליגת העל במשחקי מבחן.

אלופות ליגת העל המונטנגרית לפי עונות
------------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * הקבוצות עם **כתב מודגש** זכו בגביע המוטנטנגרי באותה העונה והשלימו דאבל

| עונה | אלופה | סגנית |
| --- | --- | --- |
| 2006/2007 | זטה | בודוצ'נוסט |
| 2007/2008 | בודוצ'נוסט | זטה |
| 2008/2009 | מוגרן | בודוצ'נוסט |
| 2009/2010 | **רודאר** | בודוצ'נוסט |
| 2010/2011 | מוגרן | בודוצ'נוסט |
| 2011/2012 | בודוצ'נוסט | רודאר |
| 2012/2013 | סוטייסקה ניקשיץ' | בודוצ'נוסט |
| 2013/2014 | סוטייסקה ניקשיץ' | לובצ'ן |
| 2014/2015 | רודאר פלייבליה | סוטייסקה |
| 2015/2016 | OFK טיטוגראד | בודוצ'נוסט |
| 2016/2017 | בודוצ'נוסט | זטה |
| 2017/2018 | סוטייסקה | בודוצ'נוסט |
| 2018/2019 | סוטייסקה | בודוצ'נוסט |
| 2019/2020 | בודוצ'נוסט | סוטייסקה |
| 2020/2021 | **בודוצ'נוסט** | סוטייסקה |
| 2021/2022 | סוטייסקה | בודוצ'נוסט |
| 2022/2023 | בודוצ'נוסט | סוטייסקה |

 |

אליפויות לפי קבוצות
-------------------

| קבוצה | אליפויות | סגנויות | עונות זכייה |
| --- | --- | --- | --- |
| בודוצ'נוסט פודגוריצה | 5 | 9 | 2007/2008, 2011/2012, 2016/2017, 2019/2020, 2020/2021 |
| סוטייסקה ניקשיץ' | 5 | 3 | 2012/2013, 2013/2014, 2017/2018, 2018/2019, 2021/2022 |
| רודאר פלייבליה | 2 | 1 | 2009/2010, 2014/2015 |
| מוגרן בודווה | 2 | - | 2008/2009, 2010/2011 |
| זטה | 1 | 2 | 2006/2007 |
| OFK טיטוגראד | 1 | - | 2015/2016 |
| לובצ'ן צטיניה | - | 1 | - |

קישורים חיצוניים
----------------

* 

* אתר האינטרנט הרשמי של ליגת העל של מונטנגרו

| ליגות הכדורגל העליונות של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |